**Ответы**

**на задания 2-го тура дистанционной олимпиады по татарскому языку и литературе для учащихся 10 класса.**

**Текстны игътибар белән укыгыз. Аннан соң бирелгән тест биремнәрен үтәгез.**

**ТУГАН НИГЕЗ**

1) Машинам каршында пәйда булган авылга килеп керү белән йөрәгем кысылып куйгандый булды, хәтта ешрак тибәргә кереште, күңелем ымсынып җилкенде, ярсынган җаным, бишектәге сабый кебек, ниндидер җылы бер дулкында тирбәлеп тора башлады. 2) Мин, ашыгып-кабаланып, бу халәтемнең сәбәбен эзләдем. 3) Карашым әле тигез итеп коелган, төрледән-төрле төсләргә буялган коймалар буйлап йөгерде, әле пөхтә, җыйнак, берсеннән-берсе матур йортларга кагылып, һәрберсенә азга гына булса да тукталып үтте. 4) Аннары урам башында бер урынга җыелып торган биек тупылларга күзем төште. 5) Карашларым, шул тупыллар буенча үрмәләп, томырылып күккә менеп киттеләр. 6) Һәм юкка түгел. 7) Алар анда сихри нур балкышына юлыктылар... 8) Юк, балкыш кына түгел иде бу. 9) Минем алдымда ниндидер тылсым белән күктән килеп иңгән, яисә күккә иңеп югала торган нур баганасы иде. 10) Әнә ул кояшка кадәр менә дә, аны да узып, күкнең җиде катына, илаһи дөньяга кадәр күтәрелә...

11) Очына менеп җитә алмыйча, бу сихри нур сукмагы буйлап кабат җиргә – авылның нәкъ урта бер җиренә төштем... 12) Шунда гына чамалап калдым: бу сихри сукмак урам уртасындагы яшел капкалы, алтынсу төскә буялган йортны яктыртып, балкытып тора икән. 13) Әкият дими ни дисең инде... 14) Көпә-көндез нурланып, балкып торсын әле бу йорт!.. 15) Машинамны шул йортка табан борам, акрын гына килеп, янәшәсендә бөдрә толымнарына уралып утырган шомырт куагы үскән капка төбенә тукталам... 16) Кыймылдарга да куркып, бераз тын калып торам. 17) Юк икән, тыйнак кына елмаям икән...

18) Күңел шушы капкага керергә өнди, җаным шушы кояшлы, нурлы өйгә ымсына. 19) Машинадан төшеп, баягы нур яңгырына коенасы килә. 20) Ә мин чыкмыйм... 21) Илаһи очрашу ләззәтен бераз кичектерәсем килә, ахры... 22) Күңел алдагы сихри, хәтта бераз шаукымлырак яшәү мизгеленә өлгереп җитмәгән кебек... 23) Йөрәк тибеше дә тансыкласын бераз...

24) Шулай булды да. 25) Кинәт мин үземне бәхетле итеп тойдым. 26) Дөньям түгәрәкләнде. 27) Күңелем үз урынына утырды. 28) Шул бәхетемне куеныма алып, ишекне ачтым, тышка омтылдым... 29) Күпереп торган яшел чирәм өстенә бастым, бөтен барлыгым белән җирнең җылысын, җилнең назын, дөньяның сулышын тойдым...

30) Ә нур балкышы шул килеш тора. 31) Дулкыныланып-дулкынланып ала, кояшның үзе кебек, алтынсу төскә буялган йорт өстендә ялкынсынып уйный...

32) Яшел капканы ачып эчкә кердем. 33) Күңелгә ургылып ниндидер җылы җил-дулкын килеп бәрелде. 34) Шул ук мизгелдә ниндидер серле, дәртле-моңлы аһәң сызылып, яңгырап тора башлады... 35) Юк, бу бәхет кенә түгел, бу – илаһи хыял, Ходай мәрхәмәте, иң мөһиме, хакыйкать белән очрашу кебек иде. 37) Бу хакыйкатьне бала чагымда, аннары... беренче мәхәббәтем белән очрашу вакытында гына татыганым булгандыр...

38) Кинәт өй ишеге ачылып китте. Һәм мин берьюлы бәхет, изге хәтер, илаһи хыял, киләчәк һәм хакыйкать белән очраштым...

39) Каршымда кайчан гына кайтсам да сизенеп каршы чыга торган газиз кешем – сөекле әнкәем басып тора иде. 40) Туган авылыма кайткан, туган нигеземә аяк баскан мәл иде бу!

**1**.Өтер куела, чөнки **ашыгып-кабаланып- аерымланган рәвеш хәле**(үзе ияргән эзләдем сүзеннән ераклашкан, ярым хәбәрлек төшемчәшенә ия).

**2**.1нче җөмләдә - **4 оештыручы үзәк.**

**3**.Тиңдәш кисәкләр булган җөмләләр**- 1, 3, 5, 9, 10, 12, 14, 15, 16, 18, 22, 28, 29, 31, 34,35, 37, 38, 40.**

**4**.24 нче җөмләдә-г**ади фигыль хәбәр.**

**5**. Тексттагы агач атамалары **аергыч** булып килә.

**6**. **Кыймылдарга:** ТАМЫР –кыймылда, НИГЕЗ-кыймылда, РГА –бәйләгеч кушымча;

**Куркып:** ТАМЫР-курк, НИГЕЗ-курк , БӘЙЛӘГЕЧ КУШЫМЧА-ып;

 **Калып**: ТАМЫР –кал, НИГЕЗ-кал, БӘЙЛӘГЕЧ КУШЫМЧА –ып;

**Торам:**ТАМЫР –тор, МОДАЛЬЛЕК КУШЫМЧАСЫ-а, НИГЕЗ –тора, БӘЙЛӘГЕЧ КУШЫМЧА –м.

**7**. 5 нче, 23 нче җөмләләрдәге карашларым, тансыкласын –**ясалма сүзләр** (сүз ясагыч кушымча белән ясалган). **Кара-ш-лар-ым, тансык-ла-сын.**

**8.** 27нче җөмләдәге **күңелем, урынына** сүзләрен әйткәндә, аваз үзгәрешләре күзәтелә: **күңелем** сүзендә икенче иҗектәге **е** , **урынына** сүзендә икенче иҗектәге **ы** кыскара .Бу – **өлешчә редукция** дип атала .

**9**. **Иңгән-кергән,үткән,тулган; югала-юкка чыга, күренми; елмаям-авыз ерам , көләм; татыганым-күргәнем,чиккәнем,кичергәнем;очрашу-күрешү.**

**10.** [ ( …--кән ) ] **Бу- иярченле кушма җөмлә. Иярчен җөмлә- синтетик аергыч җөмлә . Бәйләүче чара-янәшә тору.**

**11.3.(космогоник мифлар).**

**12.4.(Ыруглык дәвере).**

**13-2.(Идегәй һәм аның улы Норадын арасында).**

**14-4.(Р.Мөхәммәтҗанов).**

**15-3.(Г.Бәширов).**

ВЫПОЛНИЛ

Фамилия Мирзаханова

Имя Розалия

Отчество Ралифовна

Класс 11

Школа МБОУ СОШ с.Базитамак

Город (село)с.Базитамак

Район Илишевский

Ф.И.О. учителя Ахунова Ильмера Галиакрамовна